stanford-oval/wikipedia huggingface dataset:
ויסר ז'יטי

| --- | --- |
אין תמונה חופשית
 לידה:  2 בדצמבר 1952 (בן 71) דורס, אלבניה 
 מדינה:  אלבניה 
 שפות היצירה:  אלבנית 
 סוגה:  שירה 
 
ויסר ז'יטי (באלבנית: Visar Zhiti; נולד ב-2 בדצמבר 1952) הוא משורר וסופר אלבני.
ביוגרפיה

ויסר ז'יטי נולד בעיירה לושנייה (דרום אלבניה), למד שפה וספרות אלבנית בטירנה ועבד במשך חמש שנים כמורה בכפרים שבצפון-מזרח ארצו. בעקבות פרסום ספר שיריו הראשון, "זריעת הבדידות" (1980), נאסר ונגזרו עליו שמונה שנות מאסר עם עבודת פרך בעוון "הסתה ותעמולה". אחרי שחרורו פרסם את הספרים "זיכרון האוויר" (1993), "אני משליך גולגולת למרגלותיך" (1994), "הדלתות החיות" (1995) ו"רגלי דָּוִד" (1996). בתחילת שנות התשעים מונה ז'יטי לנספח תרבות בשגרירות אלבניה ברומא. כיום הוא חי בטירנה. אחדים משיריו תורגמו לעברית והתפרסמו במוסף "תרבות וספרות" של עיתון הארץ ובכתבי-עת שונים.
הטבעת הסיירת גנרל בלגראנו

הסיירת הקלה גנרל בלגראנו מהצי הארגנטינאי (ARA General Belgrano) הוטבעה על ידי צוללת של הצי המלכותי הבריטי ב-2 במאי 1982, במהלך מלחמת פוקלנד, תוך גרימת מותם של 323 מאנשיה. הם היוו כמחצית מההרוגים הארגנטינאים במלחמה כולה (649). הסיירת הייתה האונייה השנייה בלבד שהוטבעה על ידי צוללת בפעולה קרבית מאז תום מלחמת העולם השנייה.
הטבעת האונייה שנויה במחלוקת, כאשר בארגנטינה טוענים עד היום כי היא הייתה מנוגדת לדיני המלחמה בים.
רקע

גנרל בלגראנו הייתה סיירת קלה מסדרת ברוקלין, שנבנתה בארצות הברית והושקה בשנת 1938 תחת השם פניקס. היא הייתה בעלת דחי של 9,575 טון (12,242 טון במעמס מלא) ומהירות של עד 32.5 קשר. היא הייתה משוריינת באופן חלקי וחימושה כלל 15 תותחי 6 אינץ' ותותחים נגד מטוסים. צוותה מנה 1,138 איש.
האונייה שהתה בנמל פרל הארבור במהלך התקפת הפתע היפנית עליו ב-7 בדצמבר 1941 אך לא נפגעה. היא שירתה במהלך מלחמת העולם השנייה בזירת האוקיינוס השקט ועוטרה בתשעה כוכבי קרב. לאחר המלחמה, ב-1946, הוצאה משימוש והועברה לאחסנה.
ב-1951 נמכרה האונייה לארגנטינה יחד עם אונייה נוספת מסוגה. תחילה נקראה 17 באוקטובר. ב-1955 הוסב שמה לגנרל בלגראנו, על שמו של מנואל בלגראנו, מגיבורי מלחמת העצמאות של ארגנטינה. בשנת 1968 הוסף לה חימוש של שתי מערכות טילים ים-אוויר סי-קט מתוצרת בריטניה. כן היה עליה מקום לשני מסוקים.
המחלוקת על חוקיות ההטבעה

שאלת החוקיות של הטבעת הסיירת שנויה במחלוקת עד היום.
בריטניה או ארגנטינה לא הכריזו מלחמה באופן רשמי במהלך העימות ביניהן. המשמעות של הכרזת אזור הסגר סביב איי פוקלנד על ידי בריטניה לא הייתה ברורה, שכן מושג זה לא היה מוכר במשפט הים. נראה שהכרזתו נועדה לקצר את משך הזמן הדרוש להכרעה אם כלי שיט שנכנס לתחום הסגר הוא עוין או לא. למרות אי הבהירות של משמעותו המשפטית כובד אזור הסגר על ידי רבים מכלי השיט של מדינות שלא היו צד למלחמה. שאלה נוספת שהייתה שנויה במחלוקת היא האם הסיירת שהוטבעה נמצאה באותו זמן בדרכה לתקיפת הכוחות הבריטים באיי פוקלנד או בדרכה חזרה לבסיסה.
למחרת ההטבעה פרסמה ממשלת ארגנטינה הודעה על הטבעת הסיירת על ידי הצי הבריטי. ההודעה הטעימה שהסיירת הוטבעה בהיותה מחוץ לאזור הסגר הימי שעליו הכריזה בריטניה. ממשלת ארגנטינה הכריזה כי ההטבעה הייתה מעשה של תוקפנות שהיה מנוגד למגילת האו"ם ולהחלטה 502 של מועצת הביטחון של האו"ם. לעומת זאת, מדברים שפורסמו של קצינים בכירים בצי הארנטינאי עולה כי הם הבינו בבירור כי בריטניה עלולה לתקוף כלי שיט וכלי טיס שלהם גם מחוץ לאזור הסגר הימי והבינו את הסיכון שהיה כרוך בכך.
אישים לא מעטים בבריטניה טענו גם הם כי הטבעת הסיירת הייתה שימוש לא מוצדק בכוח לאור מיקומה מחוץ לאזור הסגר הימי. בתוכנית טלוויזיה ב-BBC במאי 1983 התעמתה אזרחית בריטית עם ראש הממשלה תאצ'ר בנוגע להחלטתה לתקוף את הסיירת, וטענה כי ההתקפה סיכלה יוזמה להשכנת שלום בסכסוך על איי פוקלנד של נשיא פרו. תאצ'ר הגנה על ההחלטה להטביע את הסיירת, כשהיא מדגישה את האיום שנשקף ממנה כלפי הכוחות הבריטים.
בדו"ח מ-1994 של משרד ההגנה של ארגנטינה נכתב כי תקיפת הסיירת הייתה אקט מלחמתי חוקי. לעומת זאת, ב-2012 אמרה נשיאת ארגנטינה כריסטינה קירשנר כי הטבעת הסיירת הייתה פשע מלחמה.
בשנת 2000 ניסו קרובים של הימאים שנספו על סיפון הסיירת לתבוע את בריטניה בבית הדין האירופי לזכויות אדם בנימוק שהסיירת הותקפה מחוץ לאזור הסגר הימי שעליו הכריזה בריטניה. בית הדין דחה את התביעה על הסף בנימוק שהיא הוגשה באיחור.
בשנת 2003, חשף הקברניט של הבלגראנו קפטן הקטור בונסו בסרט תיעודי של הנשיונל ג'יאוגרפיק שלא רק שהסיירת לא הייתה בדרך לנסיגה, אלא שפיקדו עליה לתקוף את כוחות הבריטים.
הערות שוליים

↑  האונייה הראשונה הייתה הפריגטה ההודית קוקרי (Khukri), שהוטבעה על ידי צוללת פקיסטנית ב-1971.
↑  Belgrano crew 'trigger happy', the Guardian, ‏2003-05-25 (באנגלית)
| איי פוקלנד |
| --- | --- | --- |
| איים עיקריים   איים אחרים | האי פוקלנד המזרחי • האי פוקלנד המערבי   לואו • פאסג' |  |
| רכסי הרים ורמות | רמת ביירון • הרי הורנבי |  |
| הרים | הר מודי • הר מריה • הר סטורם |  |
| יישובים | סטנלי |  |
| מצרים | ביירון • פוקלנד |  |
| מפרצים | מפרצון ביירון |  |
| תרבות | דגל איי פוקלנד • המנון איי פוקלנד • סמל איי פוקלנד |  |
| מבנים | בית הממשלה • מוזיאון איי פוקלנד |  |
| ממשל | בית הממשלה • מושל איי פוקלנד |  |
| כלכלה | לירה שטרלינג של איי פוקלנד |  |
| היסטוריה | מלחמת העולם הראשונה: קרב איי פוקלנד   מלחמת פוקלנד: הטבעת הסיירת גנרל בלגראנו • מבצע אייל שחור |  |
מפה מהעיתון קלארין הארגנטינאי, מאי 1982. המספר 1 מציין את מקום טביעת הסיירת
דרום-מרכז סין

אזור דרום-מרכז סין לפי ההגדרה הרשמית של הממשל הסיני
דרום-מרכז סין (בסינית: 华南) הוא אזור ברפובליקה העממית של סין אשר לפי ההגדרה הרשמית של הממשל הסיני כולל את המחוזות גואנגדונג, האינאן, חנאן, חוביי וחונאן, וכמו גם כן את המחוז האוטונומי גואנגשי. לעיתים רבות נוהגים לכלול גם את שני האזורים המנהליים המיוחדים הונג קונג ומקאו באזור דרום-מרכז סין.
ערים שמכילות מעל למיליון תושבים

בירות מחוז מוצגות להלן עם טקסט מודגש.
| # | עִיר | מספר התושבים באזור העירוני | מספר התושבים במחוז | מספר התושבים בעיר עצמה | פרובינציה | תאריך מפקד האוכלוסין |
| --- | --- | --- | --- | --- | --- | --- |
| 1 | שנג'ן | 10,358,381 | 10,358,381 | 10,358,381 | GD | 2010-11-01 |
| 2 | גואנגג'ואו | 9,702,144 | 11,071,424 | 12,701,948 | GD | 2010-11-01 |
| 3 | ווהאן | 7,541,527 | 9,785,388 | 9,785,388 | HB | 2010-11-01 |
| 4 | דונגגוואן | 7,271,322 | 8,220,207 | 8,220,207 | GD | 2010-11-01 |
| 5 | הונג קונג | 7,071,576 | 7,071,576 | 7,071,576 | HK | 2011-06-30 |
| 6 | פושאן | 6,771,895 | 7,197,394 | 7,197,394 | GD | 2010-11-01 |
| 7 | ג'נגג'ואו | 3,677,032 | 4,253,913 | 8,627,089 | HA | 2010-11-01 |
| 8 | שאנטואו | 3,644,017 | 5,329,024 | 5,389,328 | GD | 2010-11-01 |
| 9 | צ'אנגשה | 2,963,218 | 3,092,213 | 7,040,952 | HN | 2010-11-01 |
| 10 | ג'ונגשאן | 2,740,994 | 3,121,275 | 3,121,275 | GD | 2010-11-01 |
| 11 | נאן-נינג | 2,660,833 | 3,434,303 | 6,658,742 | GX | 2010-11-01 |
| 12 | הואיז'ו | 1,807,858 | 2,344,634 | 4,598,402 | GD | 2010-11-01 |
| 13 | לוו-יאנג | 1,584,463 | 1,926,079 | 6,549,941 | HA | 2010-11-01 |
| 14 | האיקואו | 1,517,410 | 2,046,170 | 2,046,170 | HI | 2010-11-01 |
| 15 | ג'יאנגמן | 1,480,023 | 1,822,614 | 4,450,703 | GD | 2010-11-01 |
| 16 | שיאנגפאן | 1,433,057 | 2,199,690 | 5,500,307 | HB | 2010-11-01 |
| 17 | ליוז'ו | 1,410,712 | 1,436,599 | 3,758,704 | GX | 2010-11-01 |
| 18 | ז'וחאי | 1,369,538 | 1,562,530 | 1,562,530 | GD | 2010-11-01 |
| 19 | הנגיאנג | 1,115,645 | 1,133,967 | 7,148,344 | HN | 2010-11-01 |
| 20 | ייצ'אנג | 1,049,363 | 1,411,380 | 4,059,686 | HB | 2010-11-01 |
| 21 | ג'אנג'יאנג | 1,038,762 | 1,611,868 | 6,994,832 | GD | 2010-11-01 |
גלריית תמונות

שנג'ן
גואנגג'ואו
ווהאן
הערות שוליים

1 2 3  国务院人口普查办公室; 国家统计局人口和社会科技统计司, eds. (2012).  中国2010年人口普查分县资料 (בChinese (China)). Beijing: 中国统计出版社 [China Statistics Press]. ISBN 978-7-5037-6659-6.
↑  香港政府統計處 Census and Statistics Department, Hong Kong SAR Government, ed. (2012).  香港2011年人口普查 - 主要報告 (בChinese (Hong Kong)). Hong Kong: Government Logistics Department.
החלטה 244 של מועצת הביטחון של האו"ם

| --- | --- |

 תאריך:  22 בדצמבר 1967 
 ישיבה מספר:  1386
 קוד:  S/RES/244(1967) (מסמך)
 סיכום הצבעה:  15 הצביעו בעד 0 הצביעו נגד 0 נמנעו 
 חברות קבועות:  טיוואן הרפובליקה הסינית צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1955–1980) ברית המועצות
 חברות לא קבועות:  ארגנטינה ארגנטינה ברזיל (1960–1968) ברזיל הרפובליקה העממית של בולגריה הרפובליקה העממית של בולגריה קנדה קנדה דנמרק דנמרק אתיופיה (1897–1975) אתיופיה הודו הודו יפן יפן מאלי מאלי ניגריה ניגריה
 
החלטה 244 של מועצת הביטחון של האו"ם, שהתקבלה פה אחד ב-22 בדצמבר 1967, לאחר שאישרה מחדש החלטות קודמת בנושא, האריכה המועצה את הצבתו בקפריסין של כוח שמירת השלום של האו"ם בקפריסין למשך 3 חודשים נוספים, שיסתיימו ב-26 במרץ 1968. המועצה גם קראה לצדדים הנוגעים בדבר ישירות להמשיך ולפעול באיפוק מרבי ולשתף פעולה באופן מלא עם כוח שמירת השלום.
זוהי ההחלטה הראשונה מבין ההחלטות בנוגע להצבת הכוח מאז 1965 שלא הביעו תקווה כי יוסר בתום ההצבה המורחבת.
ראו גם

הסכסוך הקפריסאי
החלטה 2560 של מועצת הביטחון של האו"ם

| --- | --- |
 תאריך:  26 בדצמבר 2020
 קוד:  S/RES/2560 (מסמך)
 נושא:  איומים על שלום וביטחון בינלאומי הנגרמים על ידי פעולות טרור
 סיכום הצבעה:  15 הצביעו בעד 0 הצביעו נגד 0 נמנעו 0 נעדרו 
 תוצאה:  התקבלה בפה אחד
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  בלגיה בלגיה הרפובליקה הדומיניקנית הרפובליקה הדומיניקנית אסטוניה אסטוניה גרמניה גרמניה אינדונזיה אינדונזיה ניז'ר ניז'ר סנט וינסנט והגרנדינים סנט וינסנט והגרנדינים דרום אפריקה דרום אפריקה תוניסיה תוניסיה וייטנאם וייטנאם
 
החלטה 2560 של מועצת הביטחון של האו"ם היא החלטה של מועצת הביטחון של האו"ם מ-29 בדצמבר 2020, שעסקה בהתקוממויות של ארגוני טרור אסלמיים בין לאומיים. זו הייתה החלטת מועצת הביטחון של האו"ם האחרונה של השנה.
ההחלטה, שאומצה בפה אחד, עודדה את המדינות החברות לפעול באופן פעיל יותר ביחס לאכיפת הסנקציות על יחידים וקבוצות הקשורים למדינה האסלאמית ואל-קאעדה. מועצת הביטחון דחקה במדינות לקיים אינטראקציה רבה יותר עם הוועדה המוקדשת לפיקוח על אכיפת הסנקציות נגד קבוצות טרור אלה הממוקמות בעיראק, סוריה, לוב וסומליה.
בנוסף, ההחלטה דחפה להגשתה לוועדת הרשימות והנתונים בדבר יחידים, קבוצות, התחייבויות וגופים שיכולים לעמוד בקריטריונים שנקבעו בהחלטה 2368, כדי לשמור על החומר אודות רשומות הסנקציות של דאעש ואל-קאעידה עדכני. כמו כן, המליצה להקים צוות לפיקוח על הסנקציות, ללמוד את הליכי הפטור שנקבעו בהחלטה 2368, ולנסח ייעוץ לוועדה האם נדרש עדכון פטור.
הערות שוליים

↑  "United Nations Security Council". United Nations. נבדק ב-27 במאי 2020. {{cite web}}:  (עזרה)
↑  "UN Security Council encourages states to engage more actively against terrorism". XinhuaNet. נבדק ב-30 בדצמבר 2020. {{cite web}}:  (עזרה)
↑  "Security Council Encourages States to Engage More Actively against Terrorism, Unanimously Adopting Resolution 2560 (2020)". United Nations. נבדק ב-29 בדצמבר 2020. {{cite web}}:  (עזרה)
ערך זה הוא קצרמרבנושא האומות המאוחדות. אתם מוזמנים לתרום לוויקיפדיה ו.
האלבומים הנמכרים ביותר לפי שנה בבריטניה

21, של הזמרת אדל, הוא האלבום הנמכר ביותר בבריטניה בשנת 2011, העשור השני של המאה ה-21 ובמאה ה-21
האלבומים הנמכרים ביותר לפי שנה בבריטניה היא רשימה אשר כשמה, מציגה את האלבומים הנמכרים ביותר בכל שנה בבריטניה. כיום, על פי איגוד תעשיית ההקלטות הבריטי, חמשת האלבומים הנמכרים ביותר במדינה הם Greatest Hits של קווין, Gold: Greatest Hits של אבבא, Sgt. Pepper's Lonely Hearts Club Band, של הביטלס, 21 של אדל, ו-(What's The Story) Morning Glory? של אואזיס.
במשך זמן מסוים, היה האלבום Back to Black, של איימי ויינהאוס לאלבום הנמכר ביותר במאה ה-21 בבריטניה. ביולי 2018, נודע כי 21 של אדל עקף אותו.
הישגים

נכון לשנת 2018, הביטלס הם היחידים אשר קיבלו את תואר "האלבום הנמכר ביותר בשנה בבריטניה" חמש פעמים. כמו כן, אדל היא האמן הראשון בהיסטוריה של בריטניה אשר מכר למעלה מ-3.5 מיליון עותקים עם אלבום בשנה אחת.
בשנת 2015, בעקבות הוצאת אלבומה השלישי, 25, הפכה אדל לאמן הראשון בעל שני אלבומים שנמכרו בכלמעלה מ-2 מיליון עותקים בשנה אחת במדינה.
הנמכרים ביותר לפי שנה

להלן רשימת האלבומים הנמכרים ביותר בבריטניה לפי שנה. נתוני המכירות חלים על העותקים אשר נמכרו באותה השנה בלבד. ייתכן כי האלבומים מכרו עותקים נוספים לאחר מכן.
| שנה | אלבום | אמן | מכירות |
| --- | --- | --- | --- |
| 1956 | Carousel | פסקול |  |
| 1957 | The King and I | פסקול |  |
| 1958 | My Fair Lady | פסקול |  |
| 1959 | South Pacific | פסקול |  |
| 1960 | South Pacific | פסקול |  |
| 1961 | G.I. Blues | אלביס פרסלי |  |
| 1962 | West Side Story | פסקול |  |
| 1963 | With the Beatles | הביטלס |  |
| 1964 | Beatles for Sale | הביטלס |  |
| 1965 | The Sound of Music | פסקול |  |
| 1966 | The Sound of Music | פסקול |  |
| 1967 | Sgt. Pepper's Lonely Hearts Club Band | הביטלס | 751,000 |
| 1968 | The Sound of Music | פסקול |  |
| 1969 | Abbey Road | הביטלס |  |
| 1970 | Bridge over Troubled Water | סיימון וגרפונקל |  |
| 1971 | Bridge over Troubled Water | סיימון וגרפונקל |  |
| 1972 | 20 Dynamic Hits | אמנים שונים |  |
| 1973 | Don't Shoot Me I'm Only the Piano Player | אלטון ג'ון |  |
| 1974 | The Singles: 1969–1973 | הקרפנטרז |  |
| 1975 | The Best of the Stylistics | סטייליסטיקס |  |
| 1976 | Greatest Hits | אבבא |  |
| 1977 | Arrival | אבבא |  |
| 1978 | Saturday Night Fever | פסקול |  |
| 1979 | Parallel Lines | בלונדי |  |
| 1980 | Super Trouper | אבבא |  |
| 1981 | Kings of the Wild Frontier | אדם אנד דה אנטס |  |
| 1982 | Love Songs | ברברה סטרייסנד |  |
| 1983 | Thriller | מייקל ג'קסון |  |
| 1984 | Can't Slow Down | ליונל ריצ'י |  |
| 1985 | Brothers in Arms | דייר סטרייטס |  |
| 1986 | True Blue | מדונה |  |
| 1987 | Bad | מייקל ג'קסון |  |
| 1988 | Kylie | קיילי מינוג |  |
| 1989 | Ten Good Reasons | ג'ייסון דונובן |  |
| 1990 | ...But Seriously | פיל קולינס |  |
| 1991 | Stars | סימפלי רד |  |
| 1992 | Stars | סימפלי רד |  |
| 1993 | Bat Out of Hell II: Back into Hell | מיט לוף |  |
| 1994 | Cross Road | בון ג'ובי |  |
| 1995 | Robson & Jerome | רובסון וג'רום | 2,040,000 |
| 1996 | Jagged Little Pill | אלאניס מוריסט | 1,627,000 |
| 1997 | Be Here Now | אואזיס | 1,740,000 |
| 1998 | Talk on Corners | הקורס | 1,676,439 |
| 1999 | Come On Over | שאניה טוויין | 2,201,842 |
| 2000 | 1 | הביטלס | 1,850,101 |
| 2001 | No Angel | דיידו | 1,920,167 |
| 2002 | Escapology | רובי ויליאמס | 1,410,931 |
| 2003 | Life for Rent | דיידו | 2,168,302 |
| 2004 | Scissor Sisters | סיזר סיסטרס | 1,594,259 |
| 2005 | Back to Bedlam | ג'יימס בלאנט | 2,367,758 |
| 2006 | Eyes Open | סנואו פטרול | 1,514,554 |
| 2007 | Back to Black | איימי ויינהאוס | 1,883,897 |
| 2008 | Rockferry | דאפי | 1,685,000 |
| 2009 | I Dreamed a Dream | סוזן בויל | 1,632,732 |
| 2010 | Progress | טייק ד'את | 1,841,148 |
| 2011 | 21 | אדל | 3,772,346 |
| 2012 | Our Version of Events | אמילי סאנדיי | 1,393,000 |
| 2013 | Midnight Memories | ואן דיירקשן | 685,000 |
| 2014 | x | אד שירן | 1,689,000 |
| 2015 | 25 | אדל | 2,496,000 |
| 2016 | 25 | אדל | 753,000 |
| 2017 | ÷ | אד שירן | 2,700,000 |
| 2018 | The Greatest Showman | אמנים שונים | 1,600,000 |
| 2019 | Divinely Uninspired to a Hellish Extent | לואיס קפלדי | 641,000 |
הנמכרים ביותר לפי עשור

להלן רשימת האלבומים הנמכרים ביותר בבריטניה לפי עשור. נתוני המכירות חלים על העותקים אשר נמכרו באותו העשור בלבד. ייתכן כי האלבומים מכרו עותקים נוספים לאחר מכן.
| עשור | אלבום | אמן | מכירות |
| --- | --- | --- | --- |
| 1960-69 | Sgt. Pepper's Lonely Hearts Club Band | הביטלס | N/A |
| 1970-79 | Bridge over Troubled Water | סיימון וגרפונקל | N/A |
| 1980-89 | Brothers in Arms | דייר סטרייטס | N/A |
| 1990-99 | (What's The Story) Morning Glory? | אואזיס | 4,160,000 |
| 2000-09 | Back to Black | איימי ויינהאוס | 3,930,000 |
| 2010-19 | 21 | אדל | 5,110,000 |
ראו גם

רשימת הסינגלים הנמכרים ביותר לפי שנה בבריטניה
התקפת ריכטר-ורסוב

התקפת ריכטר-ורסוב או פתיחת ורסוב היא פתיחת שחמט המתחילה במהלכים הבאים:
ד4 ד5
פ-ג3 פ-ו6
ר-ז5
לעיתים קרובות, מגיעים לפתיחה זו דרך טרנספוזיציה כגון: 1. ד4 פ-ו6 2. פ-ג3 ד5 3. ר-ז5, 1. ד4 פ-ו6 2. ר-ז5 ד5 3. פ-ג3 או 1. פ-ג3 פ-ו6 2. ד4 ד5 3. ר-ז5
הפתיחה נקראה על שם האמן הבינלאומי הגרמני, קורט ריכטר ויותר מאוחר על שם האמן הבינלאומי הסובייטי, גבריאל ורסוב, ששיחק אותה תדיר לאורך רבע מאה.
יחד עם התקפת טרומפווסקי, שיטת קול, שיטת לונדון והתקפת טורה, התקפת ריכטר-ורסוב היא אחת ההסתעפויות הנפוצות ביותר של פתיחת חייל המלכה הבודד. פתיחת רוי לופז הפופולרית יותר, נראית כמו תמונת מראה של פתיחת ורסוב על צד המלכה. עם זאת הדינמיקה של 2 הפתיחות שונה לחלוטין.
קוד ECO עבור התקפת ריכטר-ורסוב הוא D01.
היסטוריה

הפתיחה מתוארכת עד למשחק מרשל – וולף, שנערך במונטה קרלו, 1902. עם זאת, היה זה סבלי טרטקובר ששיחק בו בקביעות בשנות העשרים ואף עד סוף ימיו, והציג אותו בניצחונו על דונר בטורניר היובל בסטאונטון 1951. הפרשנות והטיפול של טרטקובר בפתיחה הובילו בדרך כלל למשחק סגור ומתמרן.
קורט ריכטר היה השחקן הבא שפיתח רעיונות חדשים בפתיחה, במהלך שנות השלושים. פתיחה זו הקלה על סגנון המשחק הפרוע שלו, והביאה לכמה ניצחונות מסחררים שמילאו פרק שלם בספר המשחקים הטובים ביותר שלו. ישנם תאורטיקנים המתייחסים לפתיחה כאל התקפת ריכטר.
עם זאת, היה זה גבריאל ורסוב, שחיזק מאוד את התיאוריה והפרקטיקה של הפתיחה מאז מלחמת העולם השנייה עד לימי הזוהר שלו בשנות החמישים והשישים. הוא הראה כי הפתיחה מכילה עדינות ועומק יותר ממה שנחשב בעבר, ומסתיימת לעיתים קרובות בהתקדמות מרכזית או בתקיפה ישירה על מלך האויב. כשיטה לפיתוח כלים מהיר, היא דומה לפתיחת חייל המלך הבודד, ודורשת פחות תזוזות חיילים מאשר פתיחת חייל המלכה הבודד הסטנדרטית.
הפתיחה מעולם לא הייתה פופולרית מאוד ברמה הגבוהה, אם כי שחקנים בולטים שונים שיחקו אותה מדי פעם. לדוגמה, בשנת 1959, דוד ברונשטיין שיחק את התקפת ריכטר-ורסוב נגד ורסוב עצמו.
פתיחת ורסוב המודרנית

עם השנים, כשהגיעו לשליש האחרון של המאה העשרים, רבי-אמנים בסדר גודל של ספאסקי, טל, סמיסלוב, לארסן וברונשטיין שלפו מדי פעם את פתיחת ורסוב כנשק מפתיע. אפילו קרפוב השתמש בה בהצלחה נגד רומנישין באליפות הקבוצה הסובייטית.
נכון לשנת 2020, השיטה נותרה פופולרית. רב האמן, ג'וני הקטור, נחשב לחסיד של ורסוב והתעניינות מסוימת הוכח גם על ידי הרב-אמן המוביל, אלכסנדר מורוזביץ'.
אחרי 3. ר-ז5, האפשרויות הפופולריות של השחור הן:
3. ... ג5
3. ... ג6
3. ... פ-בד7
3. ... ה6
3. ... ר-ו5
תוכניות הלבן כוללות בדרך כלל הצרחה בצד המלכה ושימוש מוקדם ב-ו3 ו-ה4.
לאחר שהשחור שיחק 3. ... ר-ו5, ריכטר המשיך בדרך כלל עם 4. ו3, כדי לבנות מבנה רגלים גדול במרכז. לעומת זאת, ורסוב היה משחק 4. ר:ו6, הורס את מבנה הרגלים השחור. 2 השיטות נודעו כווריאציות ריכטר וורסוב בהתאמה.
ראו גם

תורת הפתיחות בשחמט
אנציקלופדיית פתיחות שחמט
לקריאה נוספת

אדוארד גופלד; אולג סטצקו (2000). Richter–Veresov System: The Chameleon Chess Repertoire. Thinkers Pr Inc / Chessco. ISBN 9780938650973.
נייג'ל דייוויס (2003). The Veresov. Everyman Chess. ISBN 9781857443356.
סיירוס לקדאלה (2010). A Ferocious Opening Repertoire. Everyman Chess. ISBN 9781857446616.
הערות שוליים

↑  David Bronstein vs Gavriil Veresov (1959), www.chessgames.com
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
הטבעה עצמית

אנדרטה בנמל סבסטופול לאוניות הצי הרוסי הקיסרי שהוטבעו בו במהלך מלחמת קרים
הטבעה עצמית (באנגלית: Scuttling) היא גרימת טביעתו של כלי שיט על ידי בעליו או המפעיל שלו או בשמם, וזאת בכוונה תחילה - להבדיל מטביעה המתרחשת עקב אסון או תאונה בלתי מכוונים או עקב פעולת אויב. ההטבעה נעשית על ידי הזרמת מים לתוך כלי השיט או על ידי פגיעה בשלמות גופו המביאה לחדירת מים לתוכו עד לשקיעתו.
בעבר נעשה שימוש בהטבעה עצמית בעיקר ביחס לכלי שיט בשימוש צבאי.
מטרות ואמצעים להטבעה עצמית

הטבעה עצמית ננקטת לשם השגת שורה של מטרות אפשריות:
לשם חסימת גישה לנמל, חסימת נתיב מים, או כדי לשנות את אופן זרימת המים בנתיב
למנוע נפילת כלי שיט בידי אויב
למנוע מכלי שיט מלהיתפס בידי רשויות החוק (במקרים של שימוש לא חוקי בו)
סילוק כלי שיט העלול להוות מכשול ימי
כדי לסייע בבניית מעגן או נמל
כדי ליצור בסיס לשונית מלאכותית לשימושם של בעלי חיים ימיים או של צוללים
כדי להיפטר מכלי שיט מיושנים או נטושים או כלי שיט שנתפסו ואינם דרושים
כדי להיפטר מאמצעי לחימה מיותרים או אסורים המועלים על סיפון כלי השיט המוטבע
לשם מימוש הסכם להגבלת מספר כלי שיט צבאיים.
האמצעים השונים להטבעה עצמית של כלי שיט הם:
פתיחת שסתומי מים המותקנים בחדרי המכונות של כלי השיט לצורכי תחזוקה שגרתיים, כדי להציפם
פתיחת שסתומי טביעה, המותקנים בכלי שיט צבאיים והמיועדים לאפשר את הצפתם המהירה במקרה הצורך
קריעת חורים בדופן כלי שיט, באמצעות כלי עבודה או פיצוץ מטעני חבלה
פגיעה בכלי השיט באמצעות אמצעי לחימה, מהיבשה, מהים או מהאוויר (למשל במסגרת אימון ימי)
בנוסף ניתן לפתוח אשנבים בדפנות החיצוניות של כלי שיט ודלתות פנימיות בתוכו כדי לזרז את כניסת המים אליו.
אירועים של הטבעה עצמית > בישראל

1996 - הגוררת איתנה הוטבעה ליד איי אכזיב כדי שתהפוך לאתר צלילה
1997 - הסטי"ל אח"י כידון הוטבעה ליד חוף שבי ציון, כדי שתשמש אתר צלילה וזיכרון ללוחמי שייטת 13 שנפלו באסון השייטת
2012 - ספינת הדיג ניצן הוטבעה ליד נהריה כדי שתשמש כאתר צלילה.
הטבעה לשם סילוק כלי שיט וחומרים מסוכנים

כיום (שנות האלפיים) מוטבעות אוניות ישנות כשיטה להיפטר מהן, במקום להעבירן לפירוק. שיטה זו שנויה במחלוקת ובמיוחד כאשר על גבי האונייה המוטבעת מצויים חומרים מסוכנים. לעיתים נעשה הדבר בכוונה: בשנות השישים, במסגרת מבצע שכונה CHASE (ראשי תיבות של Cut Holes and Sink 'Em), הטביע הצי האמריקאי אוניות כשעליהן מטענים של גז עצבים מסוג VX, גז חרדל, פצצות אוויר, מוקשים ופסולת רדיואקטיבית. האונייה האמריקאית אוריסקני הוטבעה ב-2006 כשעליה למעלה מ-3 טון של ביפנילים עתירי כלור (PCB), ששימשו כחומר מבודד בחיווט שבה, תוך הפרת אמנת סטוקהולם למניעת זיהום אורגני. טיבוע אוניית הצי המלכותי האוסטרלי אדלייד (Adelaide) מול חופי ניו סאות' ויילס שנועד להיעשות ב-2010 עוכבה בכשנה עקב התנגדות ציבורית שנבעה מחשש מרעילות חומרים שעליה וכן חשש כי ההטבעה תשנה את משטר הגאות ונדידת החול באזור ההטבעה. האונייה הוטבעה לאחר שנעשתה עבודה נוספת לסילוק חומרים מסוכנים מגופה.
חילות ים נוהגים להטביע אוניות ישנות על ידי הפיכתן למטרות ירי במסגרת תרגילים צבאיים או ניסויים. כך הוטבעה ב-2005 נושאת המטוסים "אמריקה" לאחר פיצוצים בתוכה במסגרת ניסויים מסווגים, שנועדו לסייע בפיתוח נושאות המטוסים מסדרת ג'רלד פורד.
כלי שיט של פיראטים מול חופי סומליה מוטבעים על ידי הרשויות לאחר שנתפסו. לעומת זאת, סוחרי סמים קולומביאנים, המפעילים נרקו-צוללות לשם הברחת סמים לארצות הברית, נוהגים להטביען אם אותרו על ידי גורמי אכיפת חוק, על מנת להעלים את הראיות להברחת הסמים.
ציור של הטבעת הצי של הרנאן קורטס מול חוף וראקרוס, 1519
איור של הטבעת אוניות צבא האיחוד בנמל פורטסמות' בווירג'יניה, 1861
אוניית הצי הקיסרי הגרמני הינדנבורג שקועה חלקית לאחר שהוטבעה בנמל סקפה פלו, 1919
גרירת צוללת גרמנית לקראת הטבעתה במבצע דדלייט, 1945
אוניית הצי המלכותי האוסטרלי אדלייד שוקעת מול חוף ניו סאות' ויילס לאחר הפעלת מטעני חבלה בתוכה, 2011
החצוצרה של לואי

| --- | --- |

 מידע כללי
 מאת:  א"ב וייט
 איורים:  Edward Frascino, פרד מרסלינו 
 שפת המקור:  אנגלית
 תורגם לשפות:  רבות
 סוגה:  רומן 
 הוצאה
 הוצאה:  Hamish Hamilton 
 תאריך הוצאה:  1970
 הוצאה בעברית
 תרגום:  ראו תרגומים לעברית
 קישורים חיצוניים
 הספרייה הלאומית:  001895543, 003577272
 
החצוצרה של לואי (באנגלית: The Trumpet of the Swan) הוא רומן לנוער מאת הסופר האמריקני א"ב וייט משנת 1970. הספר תורגם לעברית בפעם הראשונה בשם "תרועת הברבור".
סרט הנפשה אמריקאי שמבוסס על הרומן יצא לאקרנים בשנת 2001 בשם "תרועת הברבור".
עלילה

לואי הוא ברבור מחצצר צעיר הנולד ללא יכולת להשמיע קול. הוא מתיידד עם ילד בן 11 בשם סם, ומחליט שכדי לתקשר טוב יותר עם הסביבה ילך ללמוד בבית הספר קרוא וכתוב. הוא מקבל לוח וגיר שבעזרתו הוא יכול לדבר עם סם. כעת הוא רוצה לחזר אחרי אהובתו סרינה, ולשם כך גונב אביו חצוצרה עבורו, שתשמש לו לקול. לואי לומד לנגן על החצוצרה ויוצא למסע כדי להרוויח כסף כדי לשלם עבור החצוצרה. הוא הופך לנגן מפורסם בבוסטון ובפילדלפיה, ולבסוף מתאחד עם אהובתו ופורש מעסקי הנגינה.